Seriens handling er lagt til Den kalde krigen tidlig på 1980-tallet. Det amerikanske ekteparet Elizabeth (Keri Russell) og Philip (Matthew Rhys) er i realiteten to sovjetiske KGB-spioner som ble «plantet» i USA da de var unge. De driver spionasje for Sovjetunionen under dekke av å være en amerikansk familie, mens FBI-agenten Stan (Noah Emmerich), som jobber i kontraetterretningen, bor i nabohuset. Philip og Elizabeths sønn Henry blir etter hvert godt kjent med han.